ಜಿಂಬಾಬ್ವೆಯಿಂದ ಲಂಕಾದಹನ – ಕೊನೆಯ ಓವರ್‌ನಲ್ಲಿ ರೋಚಕ ಜಯ

ಕೊಲಂಬೋ: ಆಸ್ಟ್ರೇಲಿಯಾವನ್ನು (Australia) ಮಣಿಸಿದ್ದ ಜಿಂಬಾಬ್ವೆ (Zimbabwe) ಈಗ ತವರಿನಲ್ಲೇ ಶ್ರೀಲಂಕಾವನ್ನು (Sri Lanka) ಮಣಿಸಿ ಬಿಗ್‌ ಶಾಕ್‌ ನೀಡಿದೆ.

ಟಾಸ್‌ ಗೆದ್ದು ಮೊದಲು ಬ್ಯಾಟ್‌ ಬೀಸಿದ ಶ್ರೀಲಂಕಾ 7 ವಿಕೆಟ್‌ ನಷ್ಟಕ್ಕೆ 178 ರನ್‌ ಗಳಿಸಿತ್ತು. ಈ ಮೊತ್ತವನ್ನು ಬೆನ್ನಟ್ಟಿದ ಜಿಂಬಾಬ್ವೆ ಇನ್ನೂ 3 ಎಸೆತ ಬಾಕಿ ಇರುವಂತೆಯೇ 4 ವಿಕೆಟ್‌ ನಷ್ಟಕ್ಕೆ 182 ರನ್‌ ಹೊಡೆದು 6 ವಿಕೆಟ್‌ಗಳ ಜಯ ಸಾಧಿಸಿತು.

ಈ ಗೆಲುವು ಸಾಧ್ಯವಾಗಿದ್ದು ನಾಯಕ ಸಿಕಂದರ್‌ ರಾಜಾ(Sikandar Raza) ಅವರ ಸ್ಫೋಟಕ ಆಟ ಮತ್ತು ಓಪನರ್‌ ಬ್ರಿಯಾನ್ ಬೆನೆಟ್ ಅವರ ತಾಳ್ಮೆಯ ಅರ್ಧಶತಕದಿಂದ.

Pure dominance by Zimbabwe.

They keep their unbeaten tag alive as they brush aside Sri Lanka.

Next stop: The Super 8s!

ICC Men’s #T20WorldCup | #AFGvCAN | LIVE NOW https://t.co/0BcVdzugXC pic.twitter.com/pJSD74tlFs

— Star Sports (@StarSportsIndia) February 19, 2026

ಬ್ರಿಯಾನ್ ಬೆನೆಟ್ ಔಟಾಗದೇ 63 ರನ್‌(48 ಎಸೆತ, 8 ಬೌಂಡರಿ) ಹೊಡೆದರೆ ಸಿಕಂದರ್‌ ರಾಜಾ 45 ರನ್‌(26 ಎಸೆತ, 2 ಬೌಂಡರಿ, 4 ಸಿಕ್ಸ್‌) ಹೊಡೆದಿದ್ದರಿಂದ ಜಿಂಬಾಬ್ವೆ ಗೆಲುವು ಸಾಧಿಸಿದೆ. ಇದನ್ನೂ ಓದಿ: ವಿಶ್ವಕಪ್‌ನಲ್ಲಿ ಹ್ಯಾಟ್ರಿಕ್‌ ಸೊನ್ನೆ – 7 ಇನ್ನಿಂಗ್ಸ್‌ ಪೈಕಿ 5 ರಲ್ಲಿ ಶೂನ್ಯಕ್ಕೆ ಅಭಿಷೇಕ್‌ ಔಟ್‌

ಲಂಕಾ ಪರವಾಗಿ ಆರಂಭಿಕ ಆಟಗಾರ ನಿಸ್ಸಾಂಕ 62 ರನ್‌(41 ಎಸೆತ,8 ಬೌಂಡರಿ) ಹೊಡೆದರೆ ಪವನ್‌ ರತ್ನನಾಯಕೆ 44 ರನ್‌(25 ಎಸೆತ, 3 ಬೌಂಡರಿ, 2 ಸಿಕ್ಸ್‌) ಹೊಡೆದು ಔಟಾದರು.

The Skipper is leading from the front!

Sikandar Raza and Brian Bennett are taking the game away from Sri Lanka.

Will Zimbabwe hold their nerve to finish as Group B Table Toppers?

ICC Men’s #T20WorldCup | #SLvZIM | LIVE NOW https://t.co/HwjfgPhPO8 pic.twitter.com/ehAL001gBr

— Star Sports (@StarSportsIndia) February 19, 2026

ಶ್ರೀಲಂಕಾವನ್ನು ಮಣಿಸುವ ಮೂಲಕ ಜಿಂಬಾಬ್ವೆ ಬಿ ಗ್ರೂಪ್‌ನಲ್ಲಿ 7 ಅಂಕ ಸಂಪಾದಿಸಿ ಅಗ್ರಸ್ಥಾನಕ್ಕೆ ಜಿಗಿದಿದೆ. ಆಸ್ಟ್ರೇಲಿಯಾ ಮತ್ತು ಒಮಾನ್‌ ವಿರುದ್ಧ ಗೆದ್ದು 2 ಅಂಕ ಪಡೆದಿದ್ದ ಜಿಂಬಾಬ್ವೆಗೆ ನೆದರ್‌ಲ್ಯಾಂಡ್ಸ್‌ ವಿರುದ್ಧ ಪಂದ್ಯಕ್ಕೆ ಮಳೆ ಅಡ್ಡಿಯಾಗಿತ್ತು. ಹೀಗಾಗಿ ಇತ್ತಂಡಗಳಿಗೆ ತಲಾ ಒಂದೊಂದು ಅಂಕವನ್ನು ಹಂಚಿಕೆ ಮಾಡಲಾಗಿತ್ತು.

ಜಿಂಬಾಬ್ವೆ 7 ಅಂಕ ಪಡೆದರೆ 3 ಪಂದ್ಯ ಗೆದ್ದು ಒಂದು ಪಂದ್ಯ ಸೋತಿರುವ ಲಂಕಾ 6 ಅಂಕದೊಂದಿಗೆ 2ನೇ ಸ್ಥಾನ ಪಡೆದಿದೆ.